Diari Oficial de la Generalitat Valenciana


Sumari del DOGV 8028, del 27-04-2017 (2017/3523)

ACORD de 21 d'abril de 2017, del Consell, d'autorització de l'expedient de rescabalament 4/2017 i la imputació al pressupost de 2017 per obligacions contretes en 2016 amb Ricoh España, SLU.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8028

Data del DOGV
:   27-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3523


Data del document
:   21-04-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 21 d'abril de 2017, del Consell, d'autorització de l'expedient de rescabalament 4/2017 i la imputació al pressupost de 2017 per obligacions contretes en 2016 amb Ricoh España, SLU. [2017/3523]  
La Conselleria d'Hisenda i Model Econòmic ha tramitat l'expedient de rescabalament a favor de l'empresa Ricoh España, SLU, pel subministrament de llicència d'ús del gestor documental Alfresco Enterprise i serveis associats, al llarg del període que comprèn des de l'1 d'agost de 2016 al 31 de desembre de 2016, per un import total de 37.812,50 euros (IVA inclòs), per obligacions de pagament contretes en l'exercici 2016.  
Aquest expedient porta causa en la necessitat d'atendre el compliment de les obligacions econòmiques de la Generalitat en haver rebut satisfactòriament el subministrament prestat.  
D'acord amb l'article 39.5 de la Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades de l'expedient esmentat procedirà a tramitar-se d'acord amb el que disposa l'article 106 de l'esmentada llei, i a més, haurà de ser publicada en el Diari Oficial de la Generalitat Valenciana en el termini màxim de 10 dies.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon al conseller d'Hisenda i Model Econòmic sotmetre a l'autorització prèvia del Consell l'aprovació de l'expedient de rescabalament tramitat per l'esmentada conselleria.  
  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, amb l'informe favorable de la Intervenció General de la Generalitat i a proposta del conseller d'Hisenda i Model Econòmic,  
  
  
ACORDA  
  
Primer  
Autoritzar l'aprovació de l'expedient de rescabalament que es detalla en l'annex, a favor de l'empresa Ricoh España, SLU, (CIF T31793111), pel subministrament de llicència d'ús del gestor documental Alfresco Enterprise i serveis associats, al llarg del període que comprèn des de l'1 d'agost de 2016 al 31 de desembre de 2016, per un import total de 37.812,50 euros (trenta-set mil huit-cents dotze euros amb cinquanta cèntims), IVA inclòs, amb càrrec del programa pressupostari 81.44.47.892.05.4. del pressupost de despeses de la Generalitat de l'exercici 2017.  
  
Segon  
Autoritzar la imputació al pressupost corrent de les obligacions contretes al llarg de l'exercici 2016, amb l'esmentada empresa.  
  
València, 21 d'abril de 2017  
  
La consellera secretària,  
MÓNICA OLTRA JARQUE